paragraph_text: Bio je treći sin i najmlađe od petero djece u obitelji Lionela de Rothschilda (1808. – 1879.) and Charlotte von Rothschild (1819. – 1884.). Školovao se u školi King's College, a potom na Trinity Collegeu u Cambridgeu, nakon čega se zaposlio u obiteljskoj bankarskoj kući N M Rothschild & Sons, gdje se pridružio starijoj braći, Nathanu Mayeru (1840. – 1915.) i Alfredu Charlesu (1842. – 1918.). Postao je partner u banci, uživao je povjerenje zaposlenika, ali je gajio i interese izvan bankarskog posla. Uzgajao je trkače konje koji su osvajali brojne konjičke utrke te je postao popularan i u sportskim krugovima.